wannaphong/clean_thaiwikipedia huggingface dataset:
# กีฬาวู้ดบอลในกีฬาแห่งชาติ ครั้งที่ 45
กีฬาวู้ดบอลในกีฬาแห่งชาติ ครั้งที่ 45 จัดแข่งขันที่สวนสาธารณะเทศบาลนครหาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 20 ถึง 25 มิถุนายน พ.ศ. 2560 มีการชิงชัยทั้งหมด 4 เหรียญทอง

 สรุปเหรียญรางวัล 
1   2  1  2  52   1  1  1  33   1  0  0  14   0  1  1  25   0  0  0  1 รวม  4  4  4  12

 ผู้ที่ได้รับเหรียญรางวัล 
บุคคลชาย ทีมชายศราวุฒิ อินทรศิริสิรภพ วรรณพิณวัฒนา พรหมแก้วพีระ ชัยสงครามธวัชชัย วิญญัตติกุลสุริยา บุญรอดณัฐชนน กองพลพรหมวีระศักดิ์ ชาติท่าค้อธวัชชัย แสนไชยสันต์กฤตกานต์ นามจำปานเรศ แก้ววิเชียรปฎิภาณ น่วมอนงค์อุดมพร ทิมทองเทวารัตน์ ภมรนาคประวีณ วีรเสนีย์มาโนช รักษาภูมิไพศาล จินดาพรหมบุคคลหญิงทีมหญิงศศิธรณ์ จงตั้งกลางวรรณิตา สวัสดิ์เอื้อพรพิมล ภิญโญคมรพีภรณ์ รักที่พึ่งสุภาภรณ์ สดชื่นณัฐฌา แก้วเดชะสารินี จำประยูรเจนจิรา ราชสีเมืองจิราพร ชินภักดีเยาวลักษณ์ คาวระสมบัติอมรทิพย์ ค้างคีรีอัยชลี ค้างคีรีสุธิต ช่างยันต์กุลณัฐ วรบุตรเจนจิฬา เพียงพานศิรินยา หนูสีดรุณี แพงสารวิภาดา แก้ววิเชียร

 ผลการแข่งขัน 
 บุคคลชาย 
อันดับนักกีฬาวันที่ 1วันที่ 2วันที่ 3รอบชิงชนะเลิศรวม    48  49  49  51  298     57  50  56  47  308     55  51  49  57  308  4   50  49  49  51  310  5   50  50  56  45  311  6   58  52  47  49  317  7   50  48  56  61  320  8   49  55  56  49  321  9   56  49  47  55  323  10   51  52  54  54  325  11   63  49  49  50  328  12   51  57  47  57  332 

 ทีมชาย 
อันดับนักกีฬาวันที่ 1วันที่ 2วันที่ 3รอบชิงชนะเลิศรวม    214  198  202  231  845     212  215  211  210  848     214  217  213  208  852  4   213  224  213  224  874  5    228  216  214  226  884  6   229  237  211  221  898  7    236  215  224  225  900  8   225  232  226  230  913   9    237  235  215  235  922  10    228  240  238  232  938  11   2223  218  211  210  2862 

 บุคคลหญิง 
อันดับนักกีฬาวันที่ 1วันที่ 2วันที่ 3รอบชิงชนะเลิศรวม     49  53  57  49  314     49  52  50  60  318     53  51  60  57  326  4   53  59  55  49  330  5   60  56  58  50  331  6   56  54  59  53  333  7   55  55  56  54  335  8    62  51  61  55  336  9    56  55  59  46  337  10   58  57  53  55  341  11    54  52  58  65  344  12    55  57  57  57  353 

 ทีมหญิง 
อันดับนักกีฬาวันที่ 1วันที่ 2วันที่ 3รอบชิงชนะเลิศรวม    216  214  223  210  863      222  217  228  222  889      221  219  238  218  896  4    234  235  225  228  922  5    232  226  243  230  931  6    231  243  231  234  939  7    233  235  237  243  948  8    248  240  237  251  976  9    244  245  237  251  977  10    254  239  255  244  992  11    260  247  256  244  1007  12   247  259  245  258  1009
# เจ้าหญิงโซฟี เจ้าหญิงแห่งปรัสเซีย
เจ้าหญิงโซฟี โยฮันนา มารีอา เจ้าหญิงแห่งปรัสเซีย  หรือพระนามเดิมคือ เจ้าหญิงโซฟีแห่งอีเซินบวร์ค  เป็นเจ้าหญิงเยอรมันจากราชวงศ์อีเซินบวร์ค ซึ่งเป็นราชวงศ์เล็กๆในเยอรมนี พระองค์เสกสมรสกับเกออร์ค ฟรีดริช เจ้าชายแห่งปรัสเซีย ทำให้มียศตามสามีเป็นเจ้าหญิงแห่งปรัสเซีย

 พระประวัติ 
เจ้าหญิงโซฟี ประสูติเมื่อวันที่ 7 มีนาคม พ.ศ. 2521 เป็นธิดาใน ฟรันซ์-อเล็คซันเดอร์ เจ้าชายแห่งอีเซินบวร์ค กับ เคาน์เตสคริสตินซาอูมา-เจซเซีย โดยตระกูลของพระองค์นั้นเป็นโรมันคาทอลิก ขณะทรงพระเยาว์ พระองค์ทรงทำงานใน บริษัทที่ให้คำปรึกษาเกี่ยวกับธุนกิจโดยไม่แสวงหาผลกำไร

 เสกสมรส 
thumb|Georg Friedrich, Sophie
พระองค์ทรงเสกสมรสกับเกออร์ค ฟรีดริช เจ้าชายแห่งปรัสเซีย เมื่อวันที่ 25 สิงหาคม พ.ศ. 2554 และร่วมเฉลิมฉลองทั่วประเทศในวันที่ 27 สิงหาคม พ.ศ. 2557 ซึ่งเป็นวันครบรอบ 950 ปีแห่งการสถาปนาราชวงศ์โฮเอินท์ซ็อลเลิร์น พิธีเสกสมรสนั้นได้เผยแพร่ไปในช่องโทรทัศน์โดยหลังจากเสกสมรสแล้ว พระองค์มีพระนามและพระอิสริยยศคือ เจ้าหญิงแห่งปรัสเซีย ทั้ง 2 มีพระบุตรดังนี้

 เจ้าชายคาร์ล เฟอร์ดินานด์
เจ้าชายหลุยส์ เฟอร์ดินานด์
เจ้าหญิงเอ็มมา มารี
เจ้าชายเฮนริช

ว
หมวดหมู่:เจ้าหญิงปรัสเซีย
# ปภาดา กลิ่นสุมาลย์
ปภาดา กลิ่นสุมาลย์ (เกิด 7 กันยายน พ.ศ. 2537) ชื่อเล่น เนย เป็นนักแสดงและนางแบบชาวไทย สังกัดช่อง 7 เอชดี เริ่มเข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2015 รวมทั้งยังได้รับตำแหน่ง แพนทีน เฮลตี้ แฮร์ ไอดอล สาวผมสวยไปครองอีกหนึ่งรางวัลด้วย

ผลงานการแสดงละครโทรทัศน์เรื่องแรก นักรบตาปิศาจ ตามมาด้วย ละอองดาว

 ประวัติ 
ปภาดา กลิ่นสุมาลย์ เกิดเมื่อวันพุธที่ 7 กันยายน พ.ศ. 2537 ที่ตำบลโคกสูง อำเภอเมืองนครราชสีมา จังหวัดนครราชสีมา เริ่มเข้าสู่วงการบันเทิงจากการเข้าสมัครประกวดและได้รับตำแหน่งไทยซุปเปอร์โมเดลคอนเทสต์ 2015 (พ.ศ. 2558) รวมทั้งยังได้รับตำแหน่งแพนทีน เฮลตี้ แฮร์ ไอดอล สาวผมสวยไปครองอีกหนึ่งรางวัลด้วย มีผลงานในวงการบันเทิง เช่น ละครโทรทัศน์ เดินแบบ ถ่ายแบบ ด้านการศึกษา ปัจจุบันจบการศึกษาระดับปริญญาตรี ที่คณะศิลปกรรมศาสตร์ สาขาวิชาการละคร เอกการแสดง มหาวิทยาลัยธรรมศาสตร์ ปีการศึกษา 2559 รับพระราชทานปริญญาบัตรเมื่อวันศุกร์ที่ 1 ธันวาคม พ.ศ. 2560

ด้านชีวิตส่วนตัว เนย ปภาดา เข้าพิธีวิวาห์กับแฟนหนุ่มนักธุรกิจนอกวงการ ดร. ภาสกร สกลสัตยาทร เมื่อช่วงเช้าวันศุกร์ที่ 17 ธันวาคม พ.ศ. 2564เนย ปภาดา นางเอกช่อง 7 วิวาห์หวานแฟนหนุ่มด็อกเตอร์ คนแห่ยินดีแน่น กระทั่งวันจันทร์ที่ 14 กุมภาพันธ์ พ.ศ. 2565 เนย ปภาดา ได้โพสต์ไอจีส่วนตัวว่ากำลังตั้งครรภ์ลูกคนแรก รับวันวาเลนไทน์เนย ปภาดา ตั้งท้องลูกคนแรก แจ้งข่าวดีรับวันวาเลนไทน์ ต่อมาในช่วงบ่ายของวันอาทิตย์ที่ 12 มิถุนายน พ.ศ. 2565 เนย ปภาดา ได้คลอดลูกสาวด้วยวิธีการผ่าคลอดโดยได้ตั้งชื่อว่า น้องพีโอนี่ลูกสาวมาแล้ว "เนย ปภาดา" คลอดทายาทคนแรก ตั้งชื่อสุดน่ารัก "น้องพีโอนี่" ในวันที่ 22 กุมภาพันธ์ เนย ปภาดา ได้เผยว่าสถานะชีวิตคู่ของเธอกับสามีได้สิ้นสุดลงแล้ว ตั้งแต่เมื่อช่วงปลายเดือนธันวาคมที่ผ่านมา"เนย ปภาดา" นางเอกช่อง 7 โพสต์ร่ายยาว! ประกาศแยกทางสามี "ดร.เจ"และกลับมาโสดอีกครั้ง

พิธีกร
 รายการโทรทัศน์ 
(2564) รายการอาทิตย์ติดข่าว (ช่วงอาทิตย์ติดข่าวบันเทิง) คู่กับธนิศ แก้วนาค ออกอากาศทุกวันอาทิตย์ เวลา 13.20 น.ออกอากาศทางช่อง 7 เอชดี
(2564 - 2565) รายการห้องข่าวภาคเที่ยง (ช่วงเที่ยงบันเทิงสด) ออกอากาศทุกวันจันทร์ - ศุกร์ เวลา 12.30  น. ออกอากาศทางช่อง 7 เอชดี 
(2565 - 2566) รายการเที่ยงบันเทิงสด ออกอากาศทุกวันจันทร์ - ศุกร์ เวลา 12.15  น. ออกอากาศทางช่อง 7 เอชดี
(2566 - ปัจจุบัน) รายการเที่ยงบันเทิงสด ออกอากาศทุกวันจันทร์ - ศุกร์ เวลา 12.25  น. ออกอากาศทางช่อง 7 เอชดี

ผลงาน
 ละครโทรทัศน์ 
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
 พ.ศ.  เรื่อง  บทบาท 2560  นักรบตาปิศาจ  ร.ต.ต.หญิง วิชชุดา พรสายชล ละอองดาว  หม่อมราชวงศ์หญิงชลธิชา มยุรฤทธิ์ 2561  ในคืนหนาว แสงดาวยังอุ่น  นรี 2562  สองนรี  ประกายดาว บุษบรัตน์ (น้อย) ตะกรุดโทน   เนตรทราย (ทราย) มนตร์กาลบันดาลรัก  พากย์เสียง เป็น เจ้าแม่ซีซ่า/ปลาหมึกสีชมพู (รับเชิญ) 2563  ม่านบังใจ  สร้อยสน คนเหนือฅน  ร.ต.ท.หญิง เนตรดาว นิพัฒน์พงศ์ 2564  เกาะรักกลหัวใจ  ฟากฟ้า มณีเนตร / ฟากฟ้า ศิริวรกิจ (ฟ้า) 2565  เสาร์ 5  หมอบัว  2568 ดุจจันทร์ดั้นเมฆ  กุลธิดา (นางร้ายเรื่องแรก)
# พิมพ์ปวีณ์ โคกระบินทร์
พิมพ์ปวีณ์ โคกระบินทร์ (เกิด 28 มีนาคม พ.ศ. 2532) ชื่อเล่น ตูน เป็นนักแสดงหญิงชาวไทย อดีตนักแสดงสังกัดสถานีโทรทัศน์สีกองทัพบกช่อง 7 และอดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

 ประวัติ 
เกิดเมื่อวันที่ 28 มีนาคม พ.ศ. 2532 จบการศึกษาระดับมัธยมศึกษาตอนต้นและตอนปลายจากโรงเรียนสุรศักดิ์มนตรี จบการศึกษาระดับปริญญาตรี เอกออกแบบสื่อปฏิสัมพันธ์และมัลติมีเดียจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ

ตูนเริ่มเข้าวงการบันเทิงมีผลงานละครเรื่องแรก เซน...สื่อรักสื่อวิญญาณ ตอนบ้านทับทางผี มีผลงานโฆษณาต่อมา จากนั้นก็ได้มาชิมลางงานภาพยนตร์ O.T ผี OVERTIME ซึ่งตูนก็เป็นหนึ่งในนักแสดงนำที่ร่วมแสดงกับเรย์ แมคโดนัลด์, ชาคริต แย้มนาม และอนันดา เอเวอร์ริ่งแฮมประวัติ ตูน พิมพ์ปวีณ์ นางเอกดาวรุ่งจากละคร เสน่หามายา ต่อมาเป็นนักแสดงสังกัดช่อง 7
ผลงานช่อง 7 พิมพ์ปวีณ์ โคกระบินทร์ CH7. ต่อมาได้มีการหมดสัญญากับทางช่อง 7 จึงหันไปเป็นนักแสดงอิสระ และจนกระทั่งปี 2563 ตูนเซ็นสัญญาเป็นนักแสดงในสังกัดของช่อง 3 ตั้งแต่ปี 2566 และปัจจุบันได้เป็นนักแสดงอิสระอีกครั้ง

 ผลงาน 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 พ.ศ.  เรื่อง  บทบาทหมายเหตุ 2564  เกมล่าทรชน ลลิสา ภัทรปรีชา (หมวดลิสา) 2566  เพราะรัก   สร้อยอุษา กรงดอกสร้อย  สร้อยฟ้า (ฟ้า) 

 ละครโทรทัศน์ทั้งหมดด้านล่างนี้ออกอากาศทางช่องวัน 31

| rowspan = "1" align = "center"| 2567 || align="center"| Club Friday The Series Hot Love Issue เรื่องรักเรื่องร้อน ตอน รักต้องมู ||align="center"| น้ำฝน
|-
|}

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5

| rowspan = "1" align = "center"| 2556 || align="center"| เซน...สื่อรักสื่อวิญญาณ ตอน บ้านทับทางผี ||align="center"| แนน
|-
|}

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 พ.ศ.  เรื่อง  บทบาท 2558  ไม่สิ้นไร้ไฟสวาท  หม่อมเจ้าอุราศรี คู่ปรับฉบับหัวใจ  รตี บ้านทรายทอง  เสาวรัจ 2559  ขุนกระทิง  ขวัญตา (ปัจจุบัน) / วังรุ้ง (อดีต)  2560  มหาหิน  ฝน บุญหลวง  2561  มือปราบเหยี่ยวดำ  นพวรรณ ตัณฑไพบูลย์ (พยาบาลนพวรรณ / วรรณ) เสน่หามายา  น้ำขิง เจ้าสาวจำยอม  ปิ่นมณี 2563  วิมานมนตรา  วริศรา (เก๋) (ปัจจุบัน) / พลอย เพชรแท้ (อดีต)

 ละครสั้น 

| rowspan = "1" align = "center"|2557 || align="center"| ฟ้ามีตา ตอน เพื่อนร่วมห้อง ||align="center"| ใบหยก
|-
|}

 ละครเทิดพระเกียรติ 

| rowspan = "1" align = "center"| 2559 || align="center"| ละครเทิดพระเกียรติชุดใต้ร่มพระบารมี เรื่อง อาทิตย์อับแสง||align="center"|คำกิ่ง
|-
|}

 ภาพยนตร์ 

| rowspan = "1" align = "center"| 2557 || align="center"| OT. ผี Overtime ||align="center"| ตาล
|-
|}

 มิวสิกวิดีโอ  
 ดับไฟด้วยน้ำมัน - ณัฐ ศักดาทร 
 รักแรกพบ - Tattoo Colour
 คำตอบ Ost.ละครคู่ปรับฉบับหัวใจ - The Unknown feat. Toon Pimpawee
 ยังไกล - Boy Peacemaker
# ซิรีแอก
ซิรีแอก แฮร์ริส (เกิดวันที่ 19 กันยายน ค.ศ. 1974) รู้จักกันในชื่อ ซิรีแอก (,) และในชื่อผู้ใช้ใน B3ta ว่า มิวเทตด์มอนตี (Mutated Monty) เป็นนักวาดภาพแอนิเมชันและนักแต่งเพลงฟรีแลนซ์ชาวอังกฤษ เขาเป็นที่รู้จักจากเว็บแอนิเมชันสั้นที่ดูเหนือจริงและแปลกประหลาดพร้อมกับวิธีเล่นกับปรากฏการณ์โดรสต์

แอนิเมชัน
ซิรีแอกมีส่วนร่วมในเว็บไซต์ B3ta ของอังกฤษมาตั้งแต่ ค.ศ. 2004

บัญชียูทูบของซิรีแอกที่มีชุดรวมแอนิเมชันของเขา ซึ่งเป็นที่โด่งดังผ่านโลกบล็อก (blogosphere) และถูกอ้างอิงโดย Eliot Van Buskirk จากไวร์เอ็ด ในฐานะนักวาดภาพแอนิเมชันฟรีแลนซ์ เขาได้ทำเว็บไซต์แบ่งปันวิดีโอของซูโมทีวี และมิวสิกวิดีโอของแกรนด์โปโปฟุตบอลคลับ และกลุ่มอื่น ๆ

ซิรีแอกได้กำกับมิวสิกวิดีโอหลายอัน เช่น "Cirrus" ของโบโนโบใน ค.ศ. 2013  "Ratchet" ของบล็อกปาร์ตี "Putty Boy Strut" ของฟลายอิงโลตัสใน ค.ศ. 2014 “Meowpurrdy” ของรันเดอะเจเวิลส์ใน ค.ศ. 2016 และ"The Existential Threat" ของสปาร์กใน ค.ศ. 2020

ดนตรีกับกิจกรรมอื่น
ก่อนที่ซิรีแอกจะทำแอนิเมชัน เขาเคยแต่งเพลงแบบเหนือจริงเป็นจำนวนมาก โดยใช้เอฟแอลสตูดิโอ

ในเดือนกันยายน ค.ศ. 2019 เขาตีพิมพ์หนังสือระดมทุนสาธารณะบางส่วนที่มีชื่อว่า Horse Destroys the Universe

รางวัลและการรับรู้
ในวันที่ 3 ธันวาคม ค.ศ. 2009 ในการแข่งขันอีสตริงประจำปี 2009 โดยช่องอี4 มีการประกาศว่าซิรีแอกเป็นผู้ชนะด้วยวิดีโอ Recursive Culture ซึ่งได้รับเงิน 5,000 ปอนด์

ใน ค.ศ. 2006 เขายังได้รับการกล่าวถึงเป็นพิเศษจากการแข่งขันโฟโตช็อปโดย คลิก

ข้อโต้แย้ง
ใน ค.ศ. 2016 ซิรีแอกกล่าวหาแมคโดนัลด์ว่าโฆษณาของร้านค้าลอกเลียนวิดีโอ "cows & cows & cows" ของเขา ซึ่งมีผู้ชมมากกว่า 37 ล้านครั้ง ท้ายที่สุดโฆษณานี้ถูกลบออกไปแล้ว
# มาเฮอร์ เซน
มาเฮอร์ เซน (ماهر زين‎ ; เกิดเมื่อ 16 กรกฎาคม ค.ศ. 1981) เป็นนักร้องชาวสวีเดนแนวอาร์แอนด์บี, นักแต่งเพลง และนักดนตรีที่มาจากเลบานอน เขาได้มีอัลบั้มชื่อว่า แทงกิ้วอัลลอฮ์  จากค่ายอเวคเคนนิงเรคอร์ดสในปี 2009 และ ฟอร์กีฟมี เมื่อเมษายน ปี 2012 จากสังกัดเดียวกัน

 ผลงาน 

 อัลบั้ม 
ปีรายละเอียดCertifications(sales thresholds)2009แทงกิ้วอัลลอฮ์
 เผยแพร่: 1 พฤศจิกายน ค.ศ.2009
 โดย: Awakening Records
 จำหน่ายใน: CD, ในอินเตอร์เน็ต 8x Platinum, วอร์เนอร์มิวสิกของมาเลเซียMaher Zain receives 8 platinums in Malaysia  Awakening Worldwide, retrieved January 2011
 2x Platinum, โซนี่มิวซิกของอินโดนีเซีย2012ฟอร์กีฟมี

 เผยแพร่: 2 เมษายน ค.ศ.2012
 โดย: Awakening Records
 จำหน่ายใน: CD, ในอินเตอร์เน็ต 4x Platinum, วอร์เนอร์มิวสิกของมาเลเซีย2016วัน
 เผยแพร่: 6 June 2016
 โดย: Awakening Records
 จำหน่ายใน: CD, ในอินเตอร์เน็ต-

 วิดีโอ 
right|thumb|235x235px|มาเฮอร์ เซน ในงานการกุศลที่ เอ็สเซิน เยอรมัน (2012)

 2009: "ปาเลสไตน์วิลบีฟรี"
 2009: "ซุบฮานัลลอฮ์"
 2010: "อินชาอัลลอฮ์"
 2010: "เดอะชูเซนวัน"
 2011: "ฟรีดอม"
 2011: "ยานาบีสาลามอาลัยกา"
 2011: "ฟอร์เดอะเรสออฟมายไลฟ์"
 2012: "นัมเบอร์วันฟอร์มี"
 2012: "โซซูน"
 2012: "ไกด์มีออลเดอะเวย์"
 2013: "เลิฟวิลพรีเวล"
 2013: "รอมาฎอน"
 2014: "มุฮัมหมัด (ซอล.)"
 2014: "นาสตัชบะฮ์ลานา" (ภาษาอาหรับ ناس تشبهلنا)
 2014: "วันเดย์"
 2015: "อะ'มารูนา อะ'มาลูนา" (ภาษาอาหรับ أعمارنا أعمالنا)
 2016: "ไอเอมอะไลฟ์" (กับ อะตีฟ อัสลัม)
 2016: "บายมายไซด์"
 2016: "พาราไดซ์"
 2016: "พีซบีอะพอนยู"
 2016: "เดอะเวย์ออฟเลิฟ" (กับ มุสตาฟา ซีซีลี)
 2017: "โคลสทูยู"
 2017: "อัซ-ซูบฮูบาดา" (ภาษาอาหรับ الصبح بدا)
 2017: "กุนรอฮ์มะฮ์" (ภาษาอาหรับ كن رحمة)
 2017: "มะดีนะฮ์"

 ร่วมกันร้อง

 2011: "ไอบีลีฟ" (อิรฟาน แมกกี ฟีด. มาเฮอร์ เซน ในอัลบั้ม ไอบีลีฟ ของ อิรฟาน แมกกี)
 2009 : "เนเวอร์ฟอร์เกท" (เมซุท คูรติส ฟีด. มาเฮอร์ เซน ในอัลบั้ม บีเลิฟด์ ของ เมซุท คูรติส)
 2014: "โซรีล" (รีฟ ฟีด. มาเฮอร์ เซน ในอัลบั้ม เดอะพาท ของ รีฟ)
 2014: "อีดุนซะอีด" (เมซุท คูรติส ฟีด. มาเฮอร์ เซน ในอัลบั้ม ตาบัสสัม ของ เมซุท คูรติส)
# พชรพล ศุขอร่าม
พชรพล ศุขอร่าม ชื่อเล่น ตอง นักแสดงชาวไทยและนายแบบเกิดเมื่อวันที่ 2 มีนาคม พ.ศ. 2535 เริ่มเข้าวงการบันเทิงเขาได้มีโอกาสเข้าร่วมประกวดเวที ดัชชี่บอยแอนด์เกิร์ล ตำแหน่งชนะเลิศการประกวดเขาเริ่มมีผลงานละครกับทางช่อง 7 HD ละครเรื่องแรกคือ แม่ดอกรักเร่ โดยผู้จัดละครกบ ปภัสรา เตชะไพบูลย์ แห่งค่าย เค.เอ.เอ็น เอ็นเตอร์เทนเม้นท์ โดยเขาต้องมารับบทเป็น เบ้นซ์ มีอาชีพเป็น พระเอกลิเกในละครเรื่องแรก

 ประวัติ 
พชรพล ศุขอร่าม ชื่อเล่น ตอง เกิดเมื่อวันที่ 2 มีนาคม พ.ศ. 2535 ภูมิลำเนา จังหวัดเชียงใหม่ จบปริญญาตรี คณะวิทยาศาสตร์ มหาวิทยาลัยเชียงใหม่ เริ่มเข้าวงการบันเทิง ชนะเลิศประกวดเวที ดัชชี่บอยแอนด์เกิร์ล ปี 2012 ต่อมาเขามีผลงานละครโทรทัศน์ทางช่อง 7 HD เรื่องแรก แม่ดอกรักเร่ เป็นต้นออกอากาศทางช่อง 7 HD ในปี 2560 เขามีผลงานละครเรื่อง ลูกหลง ในบทบาทของโจ้ที่มีแฟนละครให้การตอบรับเรื่อยมาและในปี 2561 เขามีผลงานละครเรื่อง แม่สื่อจอมป่วน เป็นบทบาทตำรวจหนุ่มไฟแรงและเป็นที่รู้จักกันในบทบาทผู้หมวด ศรัท เป็นการประกบคู่กับแองเจิ้ล อาทิตยา ทองวิชิต เป็นครั้งแรกและเป็นผลงานละครที่มีผู้คนที่ติดตามชมกันอีกคับคั่งภายหลังละครเรื่องนี้ประสบความสำเร็จไปด้วยดี

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ปี  เรื่อง  บทบาท 2558  แม่ดอกรักเร่  เบ้นซ์  2559  คู่วุ่นลุ้นแผนรัก  รุจน์ หอเฮ้วขนหัวลุก  โกสน  2560  ลูกหลง  โจ้  2561  แม่สื่อจอมป่วน  ร.ต.ท.ศรัท ทายาททองหยิบ  ศักดา
# วิตตอรีโอ เด ซีกา
วิตตอรีโอ เด ซีกา (; 7 กรกฎาคม ค.ศ. 1901 – 13 พฤศจิกายน ค.ศ. 1974) เป็นผู้กำกับภาพยนตร์และนักแสดงชาวอิตาลี เป็นผู้นำในการเคลื่อนไหวสัจนิยมแนวใหม่

ภาพยนตร์ที่เขากำกับ 4 เรื่องได้รับรางวัลออสการ์ Sciuscià และ Bicycle Thieves ได้รับรางวัลเกียรติยศ ส่วน Ieri, oggi, domani และ Il giardino dei Finzi Contini ได้รับรางวัลออสการ์ สาขาภาพยนตร์ต่างประเทศยอดเยี่ยม ซึ่งจากเสียงวิจารณ์ด้านบวกของความสำเร็จของ Sciuscià (ภาพยนตร์เรื่องแรกที่ได้รางวัลสาขานี้) และ Bicycle Thieves ได้ทำให้สถาบันเพิ่มสาขารางวัลต่างประเทศนี้อย่างถาวร ภาพยนตร์ทั้ง 2 เรื่องนี้ยังเป็นที่ยอมรับว่าเป็นส่วนหนึ่งของภาพยนตร์คลาสสิก

เด ซีกา เคยได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ในภาพยนตร์ปี 1957 ผลงานกำกับของชาลส์ วิดอร์จากงานดัดแปลงของเออร์เนสต์ เฮมิงเวย์ในเรื่อง A Farewell to Arms
# รถตักตีนตะขาบ
รถตักตีนตะขาบ (tracked loader) เป็นยานยนต์งานก่อสร้างชนิดหนึ่งที่ประกอบด้วยช่วงล่างแบบสายพานหรือตีนตะขาบ และชุดบุ้งกี๋ (loader) สำหรับการขุดหรือตักวัสดุ เครื่องจักรกลชนิดนี้ได้รับการพัฒนาให้เป็นเครื่องจักรสารพัดประโยชน์ที่มีความคล่องตัวในอุตสาหกรรมการขุดตัก เป็นรถแบบอเนกประสงค์ที่สามารถทำงานได้หลายอย่างในสถานที่ก่อสร้าง เช่นการดัน, การขุด หรือตักวัสดุ

การออกแบบของรถตักตีนตะขาบมีการวิวัฒนาการมาหลายขั้นตอน. เดิมทีรถตักตีนตะขาบได้รับการดัดแปลงมาจากรถแทรกเตอร์แบบตีนตะขาบ และใช้งานเหมือนกับรถปราบดิน (บุลโดเซอร์) ในยุคแรก จึงยังไม่มีสมรรถนะในการขุดลงในพื้นดินแข็ง การใช้งานส่วนใหญ่จะเป็นการขนย้ายวัสดุที่กองรวมกัน และขนถ่ายวัสดุกับรถบรรทุกหรือรถไฟ

การเปลี่ยนแปลงการออกแบบที่สำคัญเกิดขึ้นเมื่อมีการนำระบบไฮดรอลิกมาใช้ในการขับเคลื่อนระบบก้านต่อของชุดตัก ทำให้กำลังงานของการตักเพิ่มสูงขึ้น และที่สำคัญคือรถตักสามารถส่งแรงดันกดลงด้านล่างไปยังบุ้งกี๋ได้ ซึ่งทำให้เพิ่มความสามารถในการขุดพื้นดินแข็งได้ดีขึ้นอย่างมาก การออกแบบส่วนอื่นยังคงลอกแบบจากรถบุลโดเซอร์ น้ำหนักของเครื่องยนต์ยังคงกระทำลงบนส่วนครึ่งหน้าของสายพานตีนตะขาบเช่นเดียวกับส่วนประกอบชุดตักที่มีน้ำหนักมาก ซึ่งมักจะก่อให้เกิดปัญหาการสึกหรอที่เร็วเกินควรของล้อนำด้านหน้า และชิ้นส่วนช่วงล่าง

+thumb|รถตักตีนตะขาบ ของ Liebherrthumb|รถตักตีนตะขาบ ของ Caterpillar
การประยุกต์ใช้ระบบขับเคลื่อนไฮโดรสแตติกในรถตักตีนตะขาบเป็นพัฒนาการที่สำคัญประการต่อมา ทำให้การเคลื่อนที่ของรถมีความคล่องตัวสูงและบังคับได้ง่ายขึ้น รถตักตีนตะขาบในปัจจุบันเป็นเครื่องจักรกลที่มีความซับซ้อนสูง โดยการใช้ระบบส่งกำลังแบบไฮโดรสแตติก และระบบควบคุมไฮดรอลิกไฟฟ้าเพื่อเพิ่มประสิทธิภาพ
# ริชาร์ด เบอร์ตัน
ริชาร์ด เบอร์ตัน (ชื่อเกิด Richard Walter Jenkins Jr. 10 พฤศจิกายน 1925 – 5 สิงหาคม 1984) เป็นนักแสดงชาวเวลส์Obituary Variety, 8 August 1984 เป็นที่รู้จักในน้ำเสียงแบริโทนที่น่าฟัง เขาเริ่มบทบาทการแสดงในฐานะนักแสดงเชกสเปียร์ในช่วงคริสต์ทศวรรษ 1950 ผลงานโดดเด่นอย่างเรื่อง Richard Burton's Hamlet ปี 1964

เบอร์ตันได้รับการเสนอชื่อเข้าชิงรางวัลออสการ์ 7 ครั้ง แต่ไม่เคยได้รับรางวัลเลย เขายังได้รับรางวัลบาฟตา, รางวัลลูกโลกทองคำ, รางวัลโทนีในสาขานักแสดงนำยอดเยี่ยม ในช่วงกลางคริสต์ทศวรรษ 1960 เบอร์ตันติดอันดับนักแสดงแถวหน้าบนตารางบ็อกซ์ออฟฟิศ ในปลายคริสต์ทศวรรษ 1960 เบอร์ตันเป็นหนึ่งในนักแสดงที่มีค่าตัวแพงที่สุดในโลก โดยได้รับค่าตัว 1 ล้านเหรียญสหรัฐ หรือมากกว่านั้น
# อาตี๋ของผม
อาตี๋ของผม เป็นละครชุด (ซีรีส์) มีเค้าโครงมาจากนิยาย อาตี๋ของผม แต่งโดย CaffeineDekD (คาเฟอีน) ผลิตโดยจีเอ็มเอ็มทีวี และ โคโซโคโม กำกับการแสดงโดย ราชิต กุศลคูณสิริ ออกอากาศทางช่องวัน 31 ทุกวันเสาร์ เวลา 22:15 น. - 23:15 น. และออกอากาศย้อนหลังทางไลน์ทีวี เวลา 23:15 น. ตั้งแต่วันที่ 23 มิถุนายน พ.ศ. 2561เรื่องย่อ “อาตี๋ของผม” SpringNews อีกทั้งยังออกอากาศในประเทศไต้หวันผ่านทาง CHOCO TV พร้อมกับการแพร่ภาพในประเทศไทย

 เรื่องย่อ 
หมอก (สัตบุตร แลดิกี) หัวหน้าแก๊งหมีเล่นหวย นักเรียน ม.5 และขายหนังโป๊ไปด้วยที่โรงเรียน หมอกเป็นลูกชาย หมวดหมู (ชูเกียรติ เอี่ยมสุข) ช่างตัดผมในตำนานแห่งหมวดหมูบาร์เบอร์ ร้านตัดผมที่เคยรุ่งเรืองสำหรับท่านชายโดยเฉพาะ หน้าโรงเรียนชายล้วนแถวปากคลองตลาดที่หมอกเรียนอยู่

วันหนึ่งขณะที่หมวดหมูกำลังตัดผมให้ ตี๋ (ธนัตถ์ศรันย์ ซำทองไหล) คฑากรโรงเรียนสุดหล่อ ดีกรีลูกร้านทองเยาวราช หมวดหมูโทรตรวจหวยไปด้วยแล้วฟังเลขผิดนึกว่าตัวเองถูกหวย เลยดีใจเบอร์ใหญ่วิ่งหนีออกจากบ้านไปหาเจ้าของแผงหวย ทิ้งให้ตี๋นั่งเงิบอยู่บนเก้าอี้ ทำให้หมอกที่อยู่บ้านคนเดียวถึงกับซวยตกเป็นช่างตัดผมจำเป็นให้ตี๋ ด้วยความหมั่นไส้หมอกแกล้งตัดผมตี๋ให้แหว่งทำให้มีเรื่องเกรี้ยวกราดกันที่โรงเรียนต่อ หมอกโดนครูทำโทษให้ล้างห้องน้ำโรงเรียนคนเดียวสามอาทิตย์ จึงเอาคืนตี๋ด้วยการแว้นมอเตอร์ไซค์เอาหนังโป๊เกย์ไปส่งแล้วตีเนียนว่าตี๋สั่ง ทำให้ แบมบี้ (สุทธิภา คงแนวดี) คฑากรหญิงล้วนโรงเรียนข้าง ๆ ที่มาด้วยเข้าใจผิดเดินหนีตี๋ไป ลำบากหมอกต้องแกล้งเป็นแฟนตี๋เล่น ๆ แบบงง ๆ เพื่อเรียกร้องความสนใจให้แบมบี้กลับมา แต่กลับพบปริศนาจากแบมบี้ว่าตี๋ชอบหมอกรึเปล่า นำไปสู่การทดสอบตี๋ด้วยหนังโป๊ที่มีอยู่ ตามคำแนะนำของ ฉิ่ง (อภิชญา แซ่จัง) สาววาย นักเรียน ม.4 สก๊อยคุมถิ่นลูกร้านอาหารตามสั่งข้างบ้าน

ท่ามกลางความเฮฮาปาร์ตี้ของชาวแก๊ง อู๋ (ธนวัฒน์ รัตนกิจไพศาล) กับ ต้น (ชยพล จุฑามาศ) เพื่อนสนิทของหมอก ที่คอยเป็นห่วงอยู่ห่าง ๆ และ หมอน (ภูวินทร์ ตั้งศักดิ์ยืน) น้องชายของหมอกที่ชวน กอด (ตรัย นิ่มทวัฒน์) มาเชียร์พี่ ๆ และเป็นคู่จิ้นกันเองด้วย เพื่อทำความฝันของหมอนให้เป็นจริง นั่นคือการช่วยพ่อฟื้นฟูหมวดหมูบาร์เบอร์ในตำนานให้กลับมารุ่งเรืองอีกครั้งหนึ่ง

การดำเนินเรื่องถูกดำเนินเรื่องผ่านความคิดของตัวละครหลักอย่าง หมอก หลายความคิดที่ตัวละครคิด อาจไม่ตรงกับความเป็นจริง และทำให้เกิดความลับซ่อนอยู่ระหว่างการดำเนินเรื่องมากมาย จากความคิดของตัวละครหลักที่เข้าใจผิดไปเอง โดยจะเฉลยปมทั้งหมดในตอนสุดท้าย เนื้อเรื่องทั้งหมดสะท้อนถึงตามบริบทของสภาพสังคมไทยในปัจจุบัน เช่น การยอมรับในเพศที่สาม ความรักระหว่างผู้ชายกับผู้ชายด้วยกัน ปัญหาการยอมรับของสังคม ครอบครัวและเพื่อน

 รายชื่อนักแสดง 
 สัตบุตร แลดิกี รับบท หมอก
 ธนัตถ์ศรันย์ ซำทองไหล รับบท ตี๋
 ภูวินทร์ ตั้งศักดิ์ยืน รับบท หมอน
 ตรัย นิ่มทวัฒน์ รับบท กอด
 ธนวัฒน์ รัตนกิจไพศาล รับบท อู๋
 ชยพล จุฑามาศ รับบท ต้น
 สุทธิภา คงแนวดี รับบท แบมบี้
 อภิชญา แซ่จัง รับบท ฉิ่ง
 ชูเกียรติ เอี่ยมสุข รับบท หมวดหมู
 ชนกวนันท์ รักชีพ รับบท เหมย
 ชมะนันทน์ วรรณวินเวศร์ รับบท ตุลย์
 ภูริกูลกฤษฎ์ ชูศักดิ์สกุลวิบูล รับบท เล็ก

 เพลงประกอบ 
 สู้ซ่า - หฤษฎ์ ชีวการุณ, พัทธดนย์ จันทร์เงิน, ภูวินทร์ ตั้งศักดิ์ยืน
 ในส่วนที่ลึกที่สุด - อชิรวิชย์ สาลิวรรธนะ

 หนังสือ 
หนังสือนิยายเรื่อง "อาตี๋ของผม" ถูกแบ่งออกเป็น 3 เล่ม ความยาวรวม 1,505 หน้าโดยรวมตอนใหม่เพิ่มให้เนื้อเรื่องสมบูรณ์ยิ่งขึ้นอีก 14 ตอนจากเรื่องราวแรกที่เผยแพร่ทางเว็บไซด์ Dek-D และทางผู้เขียนจะมีตอนสั้นพิเศษความยาวไม่น้อยกว่า 2 หน้ากระดาษ A4 ออกมาทางออนไลน์ สัปดาห์ละ 1 ตอนรวมทั้งหมดอีก 48 ตอนด้วย
# ไบเบิลบาป
ไบเบิลบาป , ไบเบิลคนบาป , หรือ ไบเบิลแห่งการล่วงประเวณี  เป็นชื่อเรียกคัมภีร์ไบเบิลที่รอเบิร์ต บาร์เกอร์ (Robert Barker) กับมาร์ติน ลูคัส (Martin Lucas) ผู้พิมพ์หลวงแห่งลอนดอน จัดพิมพ์ใน ค.ศ. 1631 โดยเป็นการนำฉบับพระเจ้าเจมส์มาพิมพ์ซ้ำ ไบเบิลฉบับนี้ได้ชื่อดังกล่าวเพราะพิมพ์ผิดในส่วนพระบัญญัติสิบประการ (หนังสืออพยพ บทที่ 20 ข้อที่ 14) โดยตกคำว่า "อย่า" (not) ในประโยค "เจ้าจงอย่าล่วงประเวณีผัวเมียเขา" (Thou shalt not commit adultery) กลายเป็น "เจ้าจงล่วงประเวณีผัวเมียเขา" (Thou shalt commit adultery) ราวหนึ่งปีหลังจากการพิมพ์ ผู้จัดพิมพ์ถูกเบิกตัวขึ้นสตาร์แชมเบอร์ (Star Chamber) ซึ่งเป็นศาลยุติธรรมในพระราชวังเวสต์มินสเตอร์ และถูกปรับ 300 ปอนด์ (ราว 45,844 ปอนด์เมื่อเทียบกับค่าเงินใน ค.ศ. 2016) ทั้งยังถูกเพิกถอนใบอนุญาตการพิมพ์ การพิมพ์ผิดนี้ยังไม่เป็นที่สบอารมณ์ของพระเจ้าชาลส์ที่ 1 (Charles I) พระมหากษัตริย์แห่งอังกฤษ และจอร์จ แอบบอต (George Abbot) อัครมุขนายกแห่งแคนเทอร์เบอรีผู้กล่าวว่า

ไบเบิลที่พิมพ์ในครั้งนั้นส่วนใหญ่ถูกยกเลิกและเผาทิ้งในไม่ช้า เหลือรอดมาถึงปัจจุบันเพียงไม่กี่เล่มซึ่งนักสะสมถือกันว่ามีค่าสูงยิ่ง ฉบับหนึ่งอยู่ในชุดหนังสือหายากของหอสมุดประชาชนนิวยอร์กและเปิดให้ใช้ไม่บ่อยนัก อีกฉบับหนึ่งมีให้ชมที่พิพิธภัณฑ์ไบเบิลดันแฮมในเท็กซัส สหรัฐ หอสมุดบริติชเคยจัดแสดงฉบับหนึ่งโดยไม่คิดค่าเข้าชม แต่เลิกไปเมื่อเดือนกันยายน ค.ศ. 2009Wicked Bible on free public display in British Library, London สถานที่อื่น ๆ ก็จัดแสดงไบเบิลที่พิมพ์ผิดนี้ในบางโอกาส เช่น หอสมุดมหาวิทยาลัยเคมบริดจ์เปิดให้เข้าชมจนถึงวันที่ 18 มิถุนายน ค.ศ. 2011 เนื่องในโอกาสครบรอบ 400 ปีของไบเบิลฉบับพระเจ้าเจมส์

 ประวัติ 
thumb|ข้อความที่พิมพ์ผิด
thumb|ปกหน้าของฉบับที่พิมพ์ผิด
ในทางประวัติศาสตร์ การพิมพ์ตกคำว่า "not" นั้นถือเป็นข้อผิดพลาดทั่วไป จนกระทั่ง ค.ศ. 2004 ระเบียบงานสารบรรณหลายสำนัก เช่น ของสำนักข่าวร่วม (Associated Press) แนะนำให้เลี่ยงไปใช้คำอื่นแทนคำที่มี "not" เช่น ให้ใช้ "innocent" (บริสุทธิ์) แทน "not guilty" (ไม่ผิด) เพื่อไม่ให้เกิดกรณีพิมพ์ตกหล่นดังกล่าว

ไบเบิลบาปนี้ถือเป็นกรณีตัวอย่างที่โดดเด่นที่สุดของข้อผิดพลาดในไบเบิลที่เปลี่ยนความหมายของพระคัมภีร์ไปโดยสิ้นเชิง

ปฏิกิริยา

ค.ศ. 1631

นอกจากถูกคริสตจักรหยามเหยียดแล้ว ไบเบิลบาปนี้ยังถูกวิจารณ์จากนักประวัติศาสตร์ไม่ช้าไม่นานหลังจากตีพิมพ์ บทวิจารณ์บทหนึ่งว่าTimperley, Charles Henry (1842). Encyclopaedia of Literary and Typographical Anecdote. p. 484 ourcivilisation.com

ปัจจุบัน

ใน ค.ศ. 2008 มีการสำเนาไบเบิลฉบับนี้ออกขายทางอินเทอร์เน็ต ราคาชุดละ 89,500 ดอลลาร์Greatsite.com platinum room  retrieved June 20, 2008. ราคาขึ้นเป็น 99,500 ดอลลาร์ใน ค.ศ. 2015

ใน ค.ศ. 2015 บอนแฮมส์ (Bonhams) นำไบเบิลบาปฉบับหนึ่งออกขายทอดตลาด ราคาที่ชนะประมูล คือ 31,250 ปอนด์

ดูเพิ่ม
 ข้อผิดพลาดในไบเบิล